**Seletuskiri**

Kohtla-Järve Linnavalitsus esitas 29. jaanuaril 2021. a Kohtla-Järve Linnavolikogu Kantseleile otsuse eelnõu „[Nõusolek lageraieks rohealal](https://wd.kohtla-jarve.ee/?page=view_dynobj&pid=7239805&tid=10927&u=20210217113530&r_url=%2F%3Fpage%3Dlist_dynobj%26pid%3D2550%26tid%3D10927%26u%3D20210217113530)“. Eelnõu otsuse osas on laekunud dokumendiregistri vahendusel linnavolikogu liikmete poolt kolm muudatusettepanekut :

1. 04.02.2021. a hr Eduard Odinets : “Oleks tore saada selle otsuse juurde ka kaardimaterjal, et aru saada, kus täpselt plaanitud lageraie tehakse“.
2. 08.02.2021. a hr Eduard Odinets: “Palun lisada eelnõule ka RMK metsateatis“.
3. 11.02.2021. a pr Viktoria Tsventarnaja: “Kahjuks eelnõust ei loe välja, miks on vaja teostada lageraiet?“.

Arvestades eeltoodut soovime eelnõusse sisse viia muudatused ning täiendused, ühtse arusaama saavutamiseks.

Eelnõusse on sisse toodud lisaandmete küsimise ja edastamise lõik, kaart, lageraiete teostamise vajaduse põhjendus (raieküps majandusmets) ning täpsustatud, et tegemist on üldplaneeringust tulenevalt loodusliku haljasmaa juhtfunktsiooniga maa-alaga, kuhu ei ole seatud piiranguid ega kitsendusi. Samuti on korrigeeritud otsuse eelnõu terviktekstis sõnastust.

Arvestatud ei ole metsateatise lisamise märkusega eelnõu juurde, kuna Riigimetsa Majandamise Keskuse poolt esitatud „metsateatise info“ sisaldav teave on kajastatud otsuse eelnõus (lähtuvalt metsaseaduse § 42 lõike 3 kohaselt  planeeringuga linna kui asustusüksuse rohealaks määratud alal kasvavat metsa ei tohi raiuda kohaliku omavalitsuse nõusolekuta).

|  |
| --- |
|  |
|  |